હું પણ માણ્સ જ છું- માણસની બધી મર્યાદાઓથી સભર… ક્યારેક હું આપણા સાહેબની જેમ વર્તું… વર્ત્યો પણ હોઉં… ક્યારેક તમારા લોકોની જેમ વર્તન કરું… કર્યું… કર્યું પણ હોય… હવે હું કલ્પી શકું છું – નાવ આઈ કેન રિયલાઈઝ કે… કે… દરેક માણસની પીઠ પાછળની દુનિયામાં એક, અનેકાએક કૌવરસભાઓ વસતી હોય છે… અને દરેકે દરેક જણને ક્યારેક તો દ્રોપદીની દશામાં…વાક્ય અધૂરું છોડીને અંજન ઉપાધ્યાય કોઈ કાંઇ સમજે – વિચારે તે પહેલાં ત્યાંથી કે જાણે ઓગળી ગયો.